Spelunca Raqefet
Raqefet Situs in Israële septentrionali Spelunca Raqefet, Hebraice מערת רקפת, est caverna et locus archaeologicus in Israele septentrionali sub radice montis Carmel latens. Spelunca ab hominibus aevi Natufii frequentata est. Repertae sunt sepulturae reliquiaeque alimentationis. Vestigia amyli et phytolitha in mortariis inter annos fere 11 700 et 13 700 a.p. relicta confectionem potionum fortium e tritico sive et hordeo attestare censentur. Salvia Iudaica et Cercis siliquastrum cum aliis speciebus, iuxta cadavera deposita, ex impressis et granis recognoscuntur.